पहाड़ी रेलवे क्रॉसिंग पर फ्लाईओवर निर्माण शुरू
काम बढ़ा तो ट्रैक्टर पर लगाए ट्रेन के पहिए और बना लिया जुगाड़
रेवाड़ी-पटौदीरोड पर गांव पहाड़ी के पास रेलवे क्रॉसिंग पर फ्लाईओवर का निमार्ण कार्य शुरू हो गया है। इस फ्लाईओवर के बनने के बाद लोगों को खासी राहत मिलेगी, क्योंकि ट्रेन के आने पर फाटक बंद होने कारण यहां जाम के हालात पैदा हो जाते हैं।
इस प्रोजेक्ट को 9 माह में पूरा किया जाना है। इसके लिए जेसीबी की खुदाई के साथ ही अन्य काम शुरू हो गए हैं। माना जा रहा है कि सालभर काम चलेगा। इस दौरान यहां यातायात बाधित रहेगा। बता दें कि लाइन के ऊपर बनने वाले पुल का निर्माण रेलवे द्वारा जबकि पुल के दोनों तरफ का हिस्सा पीडब्लूडी द्वारा बनाया जाना है।
रूटहुआ डायवर्ट
पुलनिर्माण कार्य शुरू होने के कारण मुख्य मार्ग को मौजाबाद अड्डे के पास डाडावास मोड़ से हेली मंडी की ओर डायवर्ट कर दिया गया है। पटौदी की ओर जाने वाले वाहन वाया हेलीमंडी होकर जा रहे हैं। वहीं पटौदी से रेवाड़ी की ओर आने वाले वाहनों को खोड़ अड्डे से इंछापुरी की ओर डायवर्ट हो इंछापुरी स्टेशन होते हुए डाडावास मोड़ पर रेवाड़ी की ओर मुख्य मार्ग पर पहुंच रहेे हैं।
…तबतक खस्ताहाल सड़कें बन सकती हैं परेशानी
इंछापुरीऔर हेलीमंडी संपर्क मार्गों को पहले से थोड़ा दुरुस्त किया गया है लेकिन वाहनों की संख्या और लोड को देखते हुए यह नाकाफी लगता है।
हेली मंडी होकर जाने वाले वाहनों को गांव जटशाहपुर और गांव जैटोली की खस्ताहाल सड़कों से गुजरना होगा। इंछापुरी फाटक रेलवे स्टेशन पर ही होने के कारण फाटक अन्य फाटकों की तुलना में काफी देर तक बंद रहता है, इसलिए वाया इंछापुरी आने वाले वाहनों को भी फाटक अधिक देर बंद होने के कारण जाम की समस्या हो सकती है।
समस्याये भी, साइन बोर्ड तक नहीं लगाए
मार्गबंद करने के लिए लगाए बैरिकेड्स पर अच्छे रिफ्लेक्टर भी नहीं लगे हुए हैं। डाडावास मोड़ पर लगे बैरिकेट से तुरंत पहले मोड़ होने के कारण रात में तीव्र गति से आते वाहनों को समस्या हो सकती है। अभी हाल ही में एक टूरिस्ट बस डाडावास कट के बैरिकेड्स से टकराकर सड़क से उतर गई। डायवर्ट किए संपर्क मार्ग कुछ जगहों पर बहुत सकरें और तीव्र मोड़ भी हैं, लेकिन वहां कोई सूचना पट लगाया गया है और ना ही किसी कर्मचारी को तैनात किया गया है। एनएच 8 पर जाम की स्थिति में दिल्ली और जयपुर, नारनौल, महेंद्रगढ़ के मध्य चलने वाला सारा ट्रैफिक रेवाड़ी-पटौदी मार्ग पर ही डायवर्ट हो जाता है। उस स्थिति में यह व्यवस्था बिल्कुल नाकाफी लगती है।
स्पीड बढ़ी, तेजी से होता है काम
खुदसाइट पर काम में लगे कर्मियों का कहना है कि पिछले दिनों मजदूर नहीं मिल पाने के कारण लाइन पर रोड़ी डालने का कार्य नहीं हो पा रहा था। अब इस वाहन से हम रेल लाइन के बीच में और दोनों ओर रोड़ियां बहुत आसानी से डाल पा रहे हैं। जेसीबी मशीन से एक बार में 400 फुट रोड़ी भर लेते हैं और इस जुगाड़ पावर से खींच कर आसानी से रोड़ियां बिछा देते हैं। इस जुगाड़ की सहायता से प्रोजेक्ट का कार्य तीव्र गति से हो पा रहा है।
5 किमी. के गांवों में बस सेवा रहेगी ठप
पुलनिर्माण कार्य के दौरान डाडावास और खोड के मध्य लगभग 5 किमी में पड़ने वाले गांवों के अड्डों को रेवाड़ी-पटौदी बस सेवा से महरूम रहना पड़ेगा। इस दौरान वाया इंछापुरी या हेलीमंडी होकर जाने वाले वाहनों को डेड से दो गुण दूरी भी अधिक तय करनी पड़ेगी। गांव पहाड़ी बपास अड्डे, गदाईपुर आदि अड्डे पर बस से जाने वाली सवारियों को बस पकड़ने के लिए ऑटो स्कूटर से खोड़ की ओर जाना पड़ेगा।
साइन बोर्ड उच्चस्तरीय मामला : सुपरवाइजर
^सुपरवाइजरगणेश ने बताया की प्रोजेक्ट को 9 महीनों में पूरा करना है। इस दौरान यह रास्ता बंद रहेगा। वहीं पीडब्लूडी जब अपना कार्य शुरू करेगी तो साथ-साथ बैरिकेड्स और डायवर्टेड सड़क की समस्या पर भी कार्य हो जाएगा। बाकी साइन बोर्ड अन्य समस्याओं को दूर करना उच्चस्तरीय मामला है।
चिल्हड़. रेवाड़ी-हिसाररेलवे ट्रैक पर दोहरीकरण के कार्य के लिए बनाया ट्रैक पर चलने वाला ट्रैक्टर।
चिल्हड़. रेवाड़ी-पटौदीमार्ग पर पहाड़ी रेलवे क्रॉसिंग के पास चलता फ्लाईओवर का कार्य।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva